**Erika Vik** (s. 1982 Hyvinkää) on suomalainen kirjailija.

Vik on koulutukseltaan taiteen maisteri. Kirjailijan työnsä ohella hän on toiminut vuosina 2020–2022 lasten, nuorten ja nuorten aikuisten kirjallisuusfestivaali LANU!:n vastaavana tuottajana. Vik on myös tuottanut ja toteuttanut osan tapahtumassa esitetyistä lyhytdokumenteista. 

Ennen kirjailijan uraansa Vik työskenteli graafisena suunnittelijana.

Kirjallinen ura
---------------

Kaksosauringot-trilogia
Vikin esikoisromaani on *Hän sanoi nimekseen Aleia*, joka ilmestyi vuonna 2017. Teos aloitti quest-tyyppistä seikkailufantasiaa edustavan Kaksosauringot-trilogian, jonka toinen osa *Seleesian näkijä* julkaistiin saman vuoden syyskuussa. Kolmas osa *Nefrin tytär* ilmestyi syksyllä 2018. Sarjan on kustantanut Gummerus. Kaksosauringot-trilogia käsittelee toiseutta ja rasismia.

Vik on kertonut, että hän alkoi kirjoittaa Kaksosaurinkojen maailmasta ensimmäistä kertaa 13-vuotiaana vuonna 1996, muttei silloin vielä päässyt alkua pidemmälle. Uudelleen hän palasi tarinan pariin vasta vuonna 2007. Ensimmäinen versio trilogiasta ei saanut kustannussopimusta, joten Vik kirjoitti ensimmäisen osan kokonaan uudelleen ja sijoitti tapahtumat 1800-luvun lopun viktoriaaniseen miljööseen. Kaksosauringot-trilogia on saanut vaikutteita muun muassa steampunk- ja weird west –kirjallisuudesta.

Esikoisdekkari Luonasi ikuisesti
Keväällä 2022 Vik solmi Atenan kanssa kustannussopimuksen ensimmäistä aikuisten romaanistaan *Luonasi ikuisesti* (2023). Teos on psykologinen trilleri, jonka päähenkilönä on rockmuusikko. 

Realistiset nuortenkirjat
Elokuussa 2023 Vik julkaisi ensimmäisen realistisen nuortenromaaninsa *Olivia online* joka käsittelee grooming-ilmiötä 12-vuotiaan tytön näkökulmasta. Kirjan on kustantanut S&S.

Muut julkaisut
Alkuvuodesta 2018 Vikiltä ilmestyi Me Naiset –lehdessä julkaistu kahdeksanosainen jatkokertomus *Kuin jumalatar*, joka yhdisti antiikin myyttejä nykynaisen kipuiluun lapsettomuudesta.

Ura tuottajana
--------------

Vik on toiminut vuodesta 2020 lasten, nuorten ja nuorten aikuisten kirjallisuusfestivaali LANU!:n vastaavana tuottajana. Hän on myös tapahtuman alkuperäinen ideoija.

Tunnustuksia
------------

Kaksosauringot-sarja sai Kuvastaja-sarjakunniamaininnan ansiokkaana jo päättyneenä fantasiasarjana vuonna 2021. Sarjan miespäähenkilö Corildon Ma’Bathae valittiin myös Vuoden YA-hahmoksi yleisöäänestyksellä vuoden 2018 Hel YA! festivaalilla. *Seleesian näkijä* oli vuonna 2017 Toisinkoinen-palkintoehdokkaana.

Vikin luotsaama LANU! festivaali on palkittu Kirja-alan edistämispalkinnolla (2022), Onnimanni-palkinnolla (2021) ja huomioitu Read Hour –ehdokkuudella (2021).

Vik sai Otavan Rikos 2019 -kirjoituskilpailussa yhden kolmesta kunniamaininnasta rockmaailmaan sijoittuvalla käsikirjoituksellaan *Luonasi ikuisesti*. Vik saavutti menestystä myös realistisella nuortenromaanillaan *Olivia online* Kustantamo S&S:n Kirjalliset ystävät kirjoituskilpailussa vuonna 2022. Hänen teoksensa oli yksi kilpailun neljästä voittajasta.

Teokset
-------

### Kaksosauringot-sarja

* *Hän sanoi nimekseen Aleia*. Helsinki: Gummerus, 2017. ISBN 978-951-24-0550-3.
* *Seleesian näkijä*. Helsinki: Gummerus, 2017. ISBN 978-951-24-0551-0.
* *Nefrin tytär*. Helsinki: Gummerus, 2018. ISBN 978-951-24-0552-7.

### Psykologiset trillerit

* *Luonasi ikuisesti*. Jyväskylä: Atena, 2023. ISBN 978-951-1-44963-8.

### Nuortenromaanit

* *Olivia online*. Helsinki: S&S, 2023. ISBN 978-951-52-6003-1.

### Muut

* *Kuin jumalatar*. Helsinki: Me Naiset, 2018.

Lähteet
-------

1. ↑  Vik Erika *Suomen nuorisokirjailijat ry*. Viitattu 13.4.2021.
2. 1 2  Kirjailija *Erikavik.com*. Viitattu 29.5.2023.
3. ↑  Lasten, nuorten ja nuorten aikuisten kirjallisuusfestivaali LANU! *LANU!*.  2022.
4. ↑  Hän sanoi nimekseen Aleia *Risingshadow*.
5. ↑  Korpua, Jyrki & Hirsjärvi, Irma & Kovala, Urpo & Välisalo, Tanja (toim.): *Fantasia : lajit, ilmiö ja yhteiskunta*. Jyväskylä: Jyväskylän yliopisto, 2021. ISBN 978-951-39-8699-5. Teoksen verkkoversio.
6. ↑  Kinnunen, Jasmin: "Voisit olla kaunis olento ilman noita demonisia silmiäsi" : toiseuden kokemukset ja niiden syyt Erika Vikin Kaksosauringot-fantasiatrilogiassa (Pro gradu) *Jyväskylän yliopisto*.  2021. Viitattu 4.6.2023.
7. ↑  Erika Vik *Facebook*.
8. ↑  Salminen, Minni: Uusi lastenkirjallisuuden festivaali tarjoaa sosiaalisessa mediassa julkkarihumua, livepiirtämistä, virtuaalisia teekutsuja ja paljastuksia tulevista teoksista *Etelä-Suomen Sanomat*.  3.4.2020.
9. ↑  Neonkaupunki palkittiin fantasiakirjallisuuspalkinto Kuvastajalla Helsingin kirjamessuilla *Suomen Tolkienseura*.  28.10.2021.
10. ↑  Lepänaho, Venla: Hel-YA! ja yhteiskunnallinen fantasia *Lukufiilis*.  18.10.2018. Lukukeskus ry.
11. ↑  Rissanen, Selma: Lumouksen jäljillä *Toisinkoinen kirjallisuuspalkinto*.  29.9.2017.
12. ↑  LANU! LANU ry. Viitattu 15.6.2023.
13. ↑  Rikos 2019 -kirjoituskilpailuun lähetettiin yli 400 käsikirjoitusta – voittajaksi paljastui tunnettu kirjailijapariskunta *STT*.  24.10.2019.
14. ↑  Kirjalliset ystävät -kirjoituskilpailun voittajat *Kustantamo S&S*.  27.10.2022.

Aiheesta muualla
----------------

* Erika Vikin kotisivu
* Kaksosauringot-sarjan kotisivu
* Gummeruksen kirjailijaprofiili (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |